<classify> TAASISI ya Kuzuia na Kupambana na Rushwa Takukuru kwa kushirikiana na jeshi la polisi wilaya ya Igunga mkoani Tabora, imemfikisha katika mahakama ya hakimu mkazi wilaya ya Igunga, Mtendaji wa Kata ya Igurubi Ntemi James 50 kwa tuhuma ya kuharibu kielelezo.Mwendesha Mashitaka wa Polisi wilaya ya Igunga, Elimajid Weyamba ameiambia mahakama mbele ya Hakimu Mfawidhi wa wilaya ya Igunga, Lydia Ilunde kuwa mshitakiwa James anashitakiwa kwa kosa la kuharibu kielelezo.Kweyamba amesema Agosti 17, mwaka huu, muda wa kazi katika kijiji cha Igurubi wilayani hapa mshitakiwa akiwa mwajiriwa wa halmashauri ya Igunga kama afisa mtendaji wa kata ya Igurubi.Huku akifahamu kwamba vitabu vya ushuru pamoja na nyaraka zingine vinaweza kuhitajika katika ushahidi mahakamani ambapo kwa makusudi aliondoa na kuficha vitabu vya nyaraka hizo.Aidha Kweyamba amesema mshitakiwa alitenda kosa hilo kinyume na kifungu 109 na 35 kanuni ya adhabu sura ya 16 mapitio ya 2002 inayozuia kutenda makosa kama hayo na baada ya kusomewa shitaka mshitakiwa amekana shitaka ambapo kesi hiyo imeahirishwa hadi Septemba 11 mwaka huu na mshitakiwa yuko nje kwa dhamana ya shilingi milioni moja na mdhamini mmoja.  <topic>: KITAIFA 